{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog pravilnika o izmjenama i dopunama Pravilnika o provedbi Nacionalnog programa za toplokrvne pasmine konja u Republici Hrvatskoj 2021. - 2025. u 2021., 2022., 2023., 2024. i 2025. godini"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVATSKI GALOPSKI SAVEZ","PRAVILNIK O IZMJENAMA I DOPUNAMA PRAVILNIKA O UVJETIMA I NAČINU PROVEDBE MJERA NACIONALNOG PROGRAMA POTICANJA PROVEDBE UZGOJNIH PROGRAMA ZA TOPLOKRVNE PASMINE KONJA U REPUBLICI HRVATSKOJ 2021. - 2025. U 2021., 2022., 2023., 2024. I 2025. GODINI ","Pravilnik, je potrebno izmijeniti i dopuniti tako da \"porez, uključujući porez na dodanu vrijednost\" bude trošak za koji se ne može ostvariti potpora samo u slučaju kada se radi o korisniku, savezu udruga i njihovim članovima (udrugama) koji su porezni obveznici, i upisani su u registar poreznik obveznika PDV-a.\n\nNaime, savezi udruga i njihovi članovi (udruge) koji su obuhvaćeni ovim Pravilnikom kao korisnici u 99,9 % slučajeva su udruge, neprofitne organizacije koje nisu u sustavu PDV-a. Ova nacionalna potpora/mjera donesena je upravo da bi se ostvarilo \"Poboljšanje učinkovitosti provedbe uzgojnog programa\" i \"Potpora uzgoju Programom predviđenih pasmina konja\".\n\nCiljevi ovog nacionalnog programa su: općeniti cilj je nastaviti pozitivne učinke uzrokovane Nacionalnim programom poticanja provedbe uzgojnih programa za toplokrvne pasmine i uzgojne tipove konja u Republici Hrvatskoj za razdoblje od 2021. do 2025. godine te poticati unaprjeđenje kvalitete uzgoja konja pojedinih pasmina za koje se u Republici Hrvatskoj samostalno provode uzgojni programi. Isto tako, cilj programa je stimulirati organizaciju natjecanja u konjičkom sportu kao i poticanje vlasnika pojedinih pasmina konja da sudjeluju na konjičkim natjecanjima i time testiraju radnu sposobnost svojih konja (performance test).\n\nSamim time Pravilnikom je potrebno propisati da savezi udruga i njihovi članovi (udruge) koje nisu u sustavu PDV-a imaju pravo na porez, uključujući porez na dodanu vrijednost kao prihvatljiv trošak, dok u slučaju da su savezi udruga i njihovi članovi (udruge) upisani u registar obveznika PDV-a, istima se porez, uključujući porez na dodanu vrijednost bude trošak na koji se ne može ostvariti potpora.\n\nHrvatsko zakonodavstvo ne poznaje zapreke po ovom pitanju. Odluku o načinu priznavanja i ne priznavanja prihvatljivih troškova donosi samo Ministarstvo koje izrađuje uvjete i način ostvarivanja nacionalne potpore, prema stavu Ministarstva financija Republike Hrvatske - Porezne uprave nema zapreka, niti je zakonom drugačije izričito propisano.\n\nPrimjer: EU fondovi PDV je prihvatljiv trošak ako korisnik nema pravo na odbitak PDV-a, te PDV nije prihvatljiv trošak u slučaju da je korisnik porezni obveznik upisan u registar obveznika PDV-a, i ima pravo na odbitak PDV-a.    \n\nZaključak:\nPorez, uključujući porez za dodanu vrijednost - prihvatljiv trošak za saveze udruga i njihove članove (udruge) koji nisu porezni obveznici, i nisu upisani u registar poreznih obveznika PDV-a\n\nPorez, uključujući porez na dodanu vrijednost - ne prihvatljiv trošak za saveze udruga i njihove članove (udruge) koji su porezni obveznici, i upisani su u registar poreznik obveznika PDV-a.","Nije prihvaćen","Jedna od intencija izmjena Nacionalnog programa je potaknuti održavanja sportskih natjecanja, naročito kasačkih i galopskih utrka. \nObzirom na različitost korisnika programa potrebno je uzeti u obzir čl. 2. st. 7. Zakona o porezu na dobit (NN 177/04, 90/05, 57/06, 146/08, 80/10, 22/12, 148/13, 143/14, 50/16, 115/16, 106/18, 121/19, 32/20, 138/20, 114/22 i 114/23) u slučajevima kada neprofitne organizacije obavljaju gospodarsku djelatnost i ako bi neoporezivanje te djelatnosti dovelo do stjecanja neopravdanih povlastica na tržištu, dužne su u roku od osam dana od dana početka obavljanja te djelatnosti upisati se u registar poreznih obveznika koji vodi Porezna uprava radi utvrđivanja obveza poreza na dobit po osnovi obavljanja određene gospodarske djelatnosti. \nOsim navedenog, uvrštavanje PDV-a u prihvatljiv troškove doveo bi do značajnog proporcionalnog umanjenja iznosa potpore u svim mjerama postojećim Nacionalnog programa, a što bi u konačnici utjecalo na konačni učinak istog."]
[2,"HRVATSKI GALOPSKI SAVEZ","PRAVILNIK O IZMJENAMA I DOPUNAMA PRAVILNIKA O UVJETIMA I NAČINU PROVEDBE MJERA NACIONALNOG PROGRAMA POTICANJA PROVEDBE UZGOJNIH PROGRAMA ZA TOPLOKRVNE PASMINE KONJA U REPUBLICI HRVATSKOJ 2021. - 2025. U 2021., 2022., 2023., 2024. I 2025. GODINI ,\nČlanak 7. ","U \"Prihvatljivim troškovima\" potrebno je dodati kao prihvatljiv trošak \"najma prostora održavanja natjecanja/turnira (npr. hipodrom, staza, jahaća hala, parkur i dr.)\" s obzirom na to da se discipline poput preponskog jahanja, dresurnog jahanja, vožnje zaprega, konjičkog višeboja / eventinga, galopskih i kasačkih utrka održavaju na sportskim objektima - hipodromima, izuzev discipline daljinskog jahanja, koja se održava na otvorenim prostorima.","Nije prihvaćen","Prihvatljivi troškovi koji su dio priloga Pravilnika o uvjetima i načinu provedbe mjera Nacionalnog programa poticanja provedbe uzgojnih programa za toplokrvne pasmine konja u Republici Hrvatskoj 2021.-2025. u 2021., 2022., 2023., 2024. i 2025. godini od samog nastanka ove vrste potpore formirani su doprinosom predstavnika svih disciplina konjičkog sporta i uključuju troškove koji se u najvećoj mjeri pojavljuju frekventno u svim konjičkim disciplinama. Kao rezultat navedenog, prihvatljivi troškovi su vrlo široki u svojoj primjeni, a također su usmjereni i na određene specifične troškove pojedinih disciplina konjičkog sporta."]